**ยาเสพติด** หมายถึง สารหรือยาที่อาจเป็นผลิตภัณฑ์ที่ได้จากธรรมชาติหรือจากการสังเคราะห์ ซึ่งเมื่อเสพเข้าสู่ร่างกายไม่ว่าจะเป็น การกิน ดม สูบ ฉีด หรือวิธีการใดๆ แล้วจะทำให้เกิดผลต่อร่างกายและจิตใจในลักษณะสำคัญ เช่น

* มีความต้องการเสพทั้งทางร่างกายและจิตใจอย่างรุนแรงและต่อเนื่อง
* มีอาการอยากยา เมื่อยา
* ต้องเพิ่มขนาดการเสพขึ้นเรื่อย ๆ
* สุขภาพโดยทั่วไปจะทรุดโทรมลง

**สาเหตุของการติดยาเสพติด**

สามารถแบ่งได้ 3 ปัจจัยสำคัญ ดังนี้

 **1.ปัจจัยตัวคน (ผู้เสพติด)** ได้แก่

* ความอยากรู้ อยากลองด้วยความคึกคะนอง
* มีค่านิยมและความเชื่อที่ผิด เช่น มองเป็นความโก้ หรือเชื่อว่าจะทำงานได้มากขึ้น ทำให้สนุกสนาน ลืมความทุกข์
* ขาดความระมัดระวังในการใช้ยา
* ขาดทักษะในการดำรงชีวิตที่เหมาะสม เช่น ปฏิเสธไม่เป็นจัดการความเครียดของตนเองไม่ได้
* ขาดความรู้เรื่องยาเสพติดทำให้ถูกหลอก เชื่อคำชักจูง

 • บุคลิกภาพบกพร่อง เช่น ขาดความรู้สึกรักตนเอง

**2.ปัจจัยสิ่งแวดล้อม** ได้แก่

* ปัจจัยครอบครัว เช่น การสื่อสารในครอบครัวไม่ดีครอบครัวแตกแยก ได้รับการอบรมเลี้ยงดูที่ไม่ถูกต้อง รวมทั้งในครอบครัวมีผู้ใช้ยาเสพติด
* ปัจจัยจากกลุ่มเพื่อน เช่น อยู่ในกลุ่มเพื่อนที่ใช้ยาเสพติด
* ปัจจัยจากสังคม เช่น ละแวกบ้านมียาเสพติดแพร่ระบาดหรือมีพื้นที่เสี่ยงมาก เช่น สถานบันเทิง แหล่งมั่วสุม ฯลฯ ขาดพื้นที่สำหรับกิจกรรมที่ดีๆ และสร้างสรรค์ เช่น ที่เล่นกีฬา กิจกรรมแสดงออกต่างๆ ฯลฯ

**3. ปัจจัยตัวยา** ได้แก่

ยาเสพติดจะไปกระตุ้นทำให้สมองสร้างสารเคมีที่ทำให้เกิดความรู้สุกสุข แต่เป็นการสร้างที่ผิดธรรมชาติ สมองจึงต้องปรับตัวด้วยการลดการหลั่งสารที่ผิดธรรมชาติ สมองจึงต้องปรับตัวด้วยการลดการหลั่งสารเคมีนั้นลง เมื่อหมดฤทธิ์ของยาเสพติด ร่างกายมีอาการหงุดหงิด ซึมเศร้า ส่งผลให้ต้องพยายามแสวงหายามาใช้ซ้ำเมื่อใช้ยาเสพติดบ่อยๆ สมองจะถูกทำลาย การใช้ความคิดที่เป็นเหตุเป็นผล ความยับยั้งใจจะเสียไป จนทำตามใจอารมณ์มากกว่าเหตุผล ผู้ที่ใช้ยาจึงไม่สามารถหยุดการใช้ยาได้ และกระทำสิ่งที่ไม่ควรเพื่อให้ได้ยามาเสพอย่างต่อเนื่อง จนเกิดการติดขึ้น

**การสังเกตผู้ติดยาเสพติด**

* ร่างกายทรุดโทรมผิวพรรณไม่เปล่งปลั่ง(ในกรณีเด็กและวัยรุ่น)
* ปากดำ ขอบตาดำ และมีลักษณะเหมือนคนอดนอน (ในกรณียาเสพติดที่กระตุ้นประสาท)
* มีอาการกัดกรามบ่อยๆ โดยไม่รู้สึกตัว เนื่องจากฤทธิ์กระตุ้นของตัวยา (ในกรณียาเสพติดที่กระตุ้นประสาท)
* ลุกลี้ลุกลน พูดวกวนไม่รู้เรื่อง
* สวมเสื้อแขนยาวตลอดเวลาเพื่อปกป้องรอยเข็มฉีดยา(กรณีใช้ยาเสพติดประเภทกดประสาทด้วยวิธีการฉีด)
* มีพฤติกรรมเปลี่ยนแปลงไปจากเดิมอย่างผิดปกติ เช่น มีผลการเรียนแย่ลง ทำงานประสิทธิภาพลดลง ห่างเหินสมาชิกในครอบครัว
* อารมณ์ฉุนเฉียว จึงมักพบผู้เสพยาเสพติดทะเลาะวิวาทและทำร้ายผู้อื่น หรือในทางกลับกัน บางคนอาจเงียบขรึมผิดปกติ ชอบแยกตัวอยู่คนเดียวหนีออกจากพรรคพวกเพื่อนฝูง

**การบำบัดผู้ติดยาเสพติด**

หมายถึง การให้ความช่วยเหลือผู้ติดยาเสพติด เพื่อให้สามารถปรับเปลี่ยนพฤติกรรม ลด ละ เลิก ยาเสพติด โดยวิธีการบำบัดรักษาทั้งทางด้านร่างกาย จิตใจ และสังคม

**การป้องกันและแก้ไขปัญหายาเสพติด**

1.การป้องกันและแก้ไข**ตนเอง**จากยาเสพติด

1.1 ศึกษาหาความรู้เกี่ยวกับโทษและพิษภัยของยาเสพติด

1.2 แสวงหากิจกรรมดี ๆ และสร้างสรรค์ เพื่อค้นหาความถนัด และความสามารถของตนเอง

1.3 สำนึกในบทบาทหน้าที่ของตนเอง

1.4 เลือกคบเพื่อนที่ดี

1.5 ใช้เวลาว่างให้เกิดประโยชน์

1.6 รู้จักแก้ไขปัญหาชีวิตในทางที่ถูก

1.7 ปรึกษาผู้ใหญ่เมื่อมีปัญหา

2. การป้องกันและแก้ไข**ครอบครัว**ของตนเองจากปัญหายาเสพติด

2.1สร้างความสัมพันธ์อันดีระหว่างสมาชิกในครอบครัว

2.2 รู้จักบทบาทหน้าที่ของตนเองในการเป็นสมาชิกของครอบครัว

3. การป้องกันและแก้ไข**ชุมชน**ของตนเองให้ปลอดภัยจากปัญหายาเสพติด

3.1 รวมตัวกันเป็นกลุ่มอาสาสมัครป้องกันยาเสพติด

3.2 ศึกษาหาความรู้เกี่ยวกับการป้องกันยาเสพติดและติดตามสถานการณ์ข่าวสารเกี่ยวกับยาเสพติดอยู่เสมอ

3.3 เยาวชนควรประพฤติตนเป็นแบบอย่างที่ดีของชุมชน

3.4 ให้ความร่วมมือกับทางราชการ เช่น

* แจ้งข่าวสาร

แนะนำให้ผู้เสพยาเสพติดเข้าบำบัดรักษา

* เป็นอาสาสมัครติดตามผลการ

 บำบัดรักษาเพื่อป้องกันการติดซ้ำ

* เป็นอาสาสมัครสมัครเผยแพร่

ความรู้เรื่องยาเสพติด



**ด้วยความปรารถนาดีจาก**

**สำนักปลัด องค์การบริหารส่วนตำบลกรุงชิง**

 **องค์การบริหารส่วนตำบลกรุงชิง**

**อำเภอนบพิตำ จังหวัดนครศรีธรรมราช**

 **โทรศัพท์ 0-7575-2600 ต่อ 103**

 **โทรสาร 0-7575-2603**

[**www.Krungching.go.th**](http://www.Krungching.go.th)

